เครือข่ายขบวนการสร้างเสริมสุขภาพฯ จ่อยื่น 3 ข้อเสนอ ถึงประธานบอร์ด สสส.
เมื่อวันที่ 21 ม.ค. 59 นายคำรณ ชูเดชา ผู้ประสานงานขบวนการสร้างเสริมสุขภาพภาคประชาชน หรือ ขสช. เปิดเผยว่า วันพรุ่งนี้เวลาประมาณ 14.00 น. ซึ่งเป็นวันประชุมคณะกรรมการสำนักงานกองทุนสนับสนุนการสร้างเสริมสุขภาพ หรือ สสส. ตัวแทนแกนนำภาคีเครือข่ายที่ขอรับการสนับสนุนจาก สสส. กว่า 20 คน เตรียมเข้าพบ พลเรือเอกณรงค์ พิพัฒนาศัย รองนายกรัฐมนตรี ในฐานะประธานบอร์ด สสส. เพื่อยื่นหนังสือชี้แจงปัญหาและผลกระทบจากการชะลอโครงการ รวมถึงปัญหากรณีถูกสรรพากรไล่เก็บภาษีย้อนหลัง 5 ปี จากการตีความให้เป็นเหมือนงานแสวงหาผลกำไร,โดยเนื้อหาในหนังสือระบุ 3 ข้อเสนอ คือ 1. ขอให้ สสส. เร่งปลดล็อกโครงการต่างๆ ของเครือข่ายกว่า 2 พันโครงการ ที่ยังรอการพิจารณาจากคณะกรรมการติดตาม และตรวจสอบการใช้จ่ายงบประมาณภาครัฐ (คตร.) หลังจากเมื่อวานนี้ คตร. มีการพิจารณาอนุมัติให้ผ่านเพียงแค่ 9 โครงการ จากโครงการขนาดใหญ่ทั้งหมดกว่า 500 โครงการที่ยังรอการพิจารณา ส่งผลให้การดำเนินโครงการล่าช้า 2. ต้องการให้ สสส. เข้าเจรจากับอธิบดีกรมสรรพากร เพื่อคลี่คลายกรณีมูลนิธิหรือองค์กรต่างๆ ในเครือข่าย ถูกเรียกเก็บภาษีย้อนหลัง 5 ปี รวมค่าปรับไม่น้อยกว่า 800 ล้านบาท ซึ่งโครงการทั้งหมดไม่ได้ทำเพื่อแสวงหาผลกำไร และ 3. ต้องการให้กระบวนการสรรหาคณะกรรมการผู้ทรงคุณวุฒิทั้ง 7 คน เป็นไปตามระเบียบเดิม ไม่ควรปรับระเบียบใหม่ มีความโปร่งใสและสามารถตรวจสอบได้,ทั้งนี้ เครือข่าย ขสช. ต้องการให้ สสส. เร่งดำเนินการตามข้อเสนอทั้ง 3 ข้ออย่างเร่งด่วน
ตัวแทนแกนนำภาคีเครือข่ายขบวนการสร้างเสริมสุขภาพภาคประชาชน พลเรือเอกณรงค์ ในฐานะประธานบอร์ด สสส. เพื่อยื่น 3 ข้อเสนอ กรณีปัญหาถูกสรรพากรไล่เก็บภาษีย้อนหลัง 5 ปี จากการตีความให้เป็นเหมือนงานแสวงหาผลกำไร
สสส.,ประธานบอร์ดสสส.,บอร์ดสสส.,ขสช.,รองนายกฯ,ณรงค์ พิพัฒนาศัย,ยื่นข้อเสนอ,กรรมการบอร์ด สสส.,คตร.,สร้างเสริมสุขภาพ,ข่าว,ข่าวสังคม,ข่าวทั่วไทย,กทม.,ไทยรัฐออนไลน์